LEO วิ่งต่อ 7% เดินหน้าทำ “ออลไทม์ไฮ” โบรกเชียร์ “ซื้อ” มองกำไรปี 63 โตแตะ 60 ลบ.
LEO วิ่งต่อ 7% เดินหน้าทำ "ออลไทม์ไฮ" โบรกเชียร์ “ซื้อ” มองกำไรปี 63 โตแตะ 60 ลบ.
20 พ.ย. 2563

ผู้สื่อข่าวรายงานว่า ราคาหุ้นบริษัท ลีโอ โกลบอล โลจิสติกส์ จำกัด (มหาชน) หรือ LEO ณ เวลา 10.12 น. อยู่ที่ระดับ 5.90 บาท บวก 0.40 บาท หรือ 7.27% สูงสุดที่ระดับ 5.95 บาท ต่ำสุดที่ระดับ 5.60 บาท ด้วยมูลค่าการซื้อขาย 136.80 ล้านบาท

ด้านบล.ทรีนีตี้ ระบุในบทวิเคราะห์ คงประมาณการกำไรปี 2563ที่ 60 ล้านบาท โดย 9 เดือนแรกคิดเป็น 77% ของประมาณการแล้ว ซึ่งประเมินว่ามีโอกาสที่กำไรจะมากกว่าที่ประมาณการไว้ จากการฟื้นตัวของเศรษฐกิจจีน ส่งผลให้ปริมาณความต้องการขนส่งทางเรือเพิ่มมาก
นอกจากนี้การที่สายการบินยังบินระหว่างประเทศที่จำกัดจาก COVID-19 แต่ความต้องการการขนส่งทางอากาศยังมีจำนวนมากดังนั้นกลยุทธ์การเช่าเครื่องบินแบบเหมาลำของบริษัทยังคงเป็นที่ต้องการ และทำให้อัตราการทำกำไรของบริษัทยังสูงในระดับ 30% – 35% ได้
พร้อมกันนี้ แนะนำ ซื้อ ประเมินราคาเป้าหมายปี 2564 ที่ 4.45 บาทต่อหุ้น โดยวิธี PE Ratio ที่ 20 เท่า เทียบเท่าค่าเฉลี่ย จากบริษัทในตลาดหลักทรัพย์ฯ +1SD ที่มีลักษณะการประกอบธุรกิจที่ใกล้เคียงกับบริษัท คือ WICE และ III และคิดเป็น PEG ปี 2564 ที่ 1.00 เท่า